[{"text_idx": "#000001", "text": "Kihnlased tulevad oma pa\u0308rimuskultuuri tutvustama lausa mere tagant. Nende punt on parajalt kirju \u2013 kantakse erksaid kihnu riideid, vo\u0303etakse kaasa pillid, tantsimiseks pannakse jalga mugavad pastlad ja lauldakse juba tee peal ha\u0308a\u0308led soojaks. Eks ikka selleks, et koos mandrirahvaga Kihnu moodi Baltica pa\u0308rimuspidu pidada. Kaasa pakitakse kohalike meistrite ka\u0308sito\u0308o\u0308d ja ho\u0303rgutisi, mida on vo\u0303imalik proovida ja koju kaasa osta. Soovi korral o\u0303petatakse ka Kihnu moodi paelu punuma vo\u0303i mo\u0303ne meretaguse so\u0303na vo\u0303i va\u0308ljendi. Tulo\u0303 uata ja\u0308rge \u2013 ko\u0303ik ond uo\u0303to\u0303t!"}, {"text_idx": "#000003", "text": "Mulgi ka\u0308sito\u0308o\u0308 alal saab lihtsalt uudistada, osta kaasa mulgi ka\u0308sito\u0308o\u0308d ning osaleda o\u0303pitubades \u2013 tikkida ja kaunistada riidemarkeritega mulgi mustritega kandekotte, punuda lo\u0303ngast paelu ja punuda kaaruspaela. Kohalikku pillimuusikat esitavad Ko\u0303lavad Karmos\u030ckad, julgematel kuulajatel on vo\u0303imalus endale nimekirjast isegi soovilugu valida. Lauldakse ja tantsitakse ko\u0303igile jo\u0303ukohaseid mulgi lauluma\u0308nge. Kes on hoolsasti ko\u0303ik kaasa teinud, peaks end premeerima u\u0308he maitsva kamaampsuga, milleks tuleb ise kama jahvatada ja maitsev suupiste valmis teha."}, {"text_idx": "#000004", "text": "Vo\u0303rokesed tulevad pa\u0308rimusku\u0308lla lausa oma saatkonnaga, et \u201cvo\u0303ro va\u0308rki\u201d tutvustada. Letti lu\u0308u\u0308akse vo\u0303rokeste ka\u0308sito\u0308o\u0308, Uma Meki ma\u0308rgiga toidukraam, vo\u0303rokeelne kirjavara, Vana-Vo\u0303romaa ja muuseumide tutvustused. Saatkonnas toimuvad ka o\u0303pitoad, kus saab o\u0303ppida vo\u0303ru keelt, proovida na\u0308puosavust ka\u0308sito\u0308o\u0308s ja VR prillide abil o\u0303nnestub isegi ehtsas suitsusaunas ka\u0308ia. Kindlasti lauldakse vo\u0303rukeelseid laule, maitstakse so\u0308o\u0308ki-jooki ja vahetevahel kostub sekka ka pillima\u0308ngu. Suursaadik Rainer Kuuba kutsub ko\u0303iki huvilisi saatkonda sisse astuma ja muidugi on oodatud ka need vo\u0303rokesed, kes juhtuvad samal ajal Tallinnas ja pa\u0308rimusku\u0308las olema. Vana-Vo\u0303romaa saatkonna leiad ha\u0308sti u\u0308les vo\u0303rokeste lipu ja\u0308rgi."}]